ঢাকা বিশ্ববিদ্যালয়ে আন্দোলনরত ‘নিপীড়নবিরোধী’ শিক্ষার্থীদের উপর ছাত্রলীগের হামলার প্রতিবাদে আগামী ২৯ জানুয়ারি ছাত্র ধর্মঘটের ডাক দিয়েছে বাম ছাত্র সংগঠনের জোট প্রগতিশীল ছাত্রজোট। তারা হামলাকারী ছাত্রলীগের নেতাকর্মীদের গ্রেফতার ও শাস্তি দাবি জানায়। বাম সংগঠনের নেতাকর্মীরা জানিয়েছে, দেশের বিভিন্ন স্থানে তাদের কর্মসূচিতে বাধা দিয়েছে ছাত্রলীগ। এ দিকে বিশ্ববিদ্যালয়ের ভিসির উপর ‘হামলাকারীদের’ শাস্তি দাবি করেছে ছাত্রলীগ। ভিসির প্রশাসনিক ভবনে সংঘটিত ‘অনাকাক্সিক্ষত’ ঘটনায় গভীর উদ্বেগ প্রকাশ করেছে ঢাকা বিশ্ববিদ্যালয় শিক্ষক সমিতি। তারা মনে করে, মঙ্গলবারের ঘটনা বিশ্ববিদ্যালয়কে অশান্ত করতে বহিরাগত সন্ত্রাসীদের অপপ্রয়াস।